Hale begynte sin karriere på begynnelsen av 1990-årene som medlem av 213, en trio dannet i 1990 sammen med vennene hans Snoop Dogg og Warren G. Han medskrev og sang som gjestevokalist på Warren Gs hit-singel «Regulate» i 1994, som nådde nummer to på Hot 100 og singelen fungerte som en breakout-suksess for begge artistene. Nate Dogg ble raskt etter en fast del av hiphop-sjangeren på amerikas vestkyst, og arbeidet jevnlig med Dr. Dre, Snoop Dogg og Xzibit i 1990-årene; hans dype vokal ble ettertraktet for hooks, og han utvidet til å arbeide med et større utvalg artister i 2000-årene, slik som Eminem, 50 Cent, Fabolous, Mos Def og Ludacris. Som gjesteartist havnet Nate 16 ganger på Hot 100, og nådde i 2003 nummer én via 50 Cents «21 Questions». Nate Dogg var også stort omtalt i Dr. Dres «The Next Episode» og Eminems «'Till I Collapse». I tillegg til gjestearbeidet, ga Nate Dogg ut tre studioalbum, samt en rekke med moderat suksessrike egne singler i 1990-årene.